امریکا قوشمه ایالتلری نینگ افغانستانده 18 ییل لیک اوروشده گی نا موفق لیگینی یشیریب ناتوغری انعکاس بیرگن لیگی یوزه گه چیقدی.
واشنگتن پُست ویتنام اوروشیده بولگن ناموفقیتلیکلرنینگ حجت لرینی نشر قیلگن میدیا ارگانلریدن ایدی. بو مرته ایسه امریکا قوشمه ایالتلری نینگ 2002 – ییلدن بیری اشغال قیلیب آلگن افغانستان بیلن تیگیشلی یشیرنچلی حجتلرنی یوزه گه چیقردی.
امریکا قوشمه ایالتلری طالبان گروهی بیلن قطرده مذاکره میزی گه اولتیرگن بیر پیتده اورته گه چیققن یشیرنچلی حجتلر امریکا قوشمه ایالتلری نینگ افغانستانده هم ناموفق بولگن لیگینی کورستماقده دیر.
قولگه توشیریلگن بو اسنادلر 2 مینگ بِیتدن عبارت. بولر افغانستانده گی اوروشده رول آلگن اداره چی، جنرال و دیپلوماتلرنینگ فکر و ملاحظه لرینی اوز ایچی گه آلماقده.
حجتلرده، ایسکی دولت باشلیغلری جورج بوش بیلن بارک اوباما پیتیده آق اویده افغانستان بولیمی باشلیغی بولگن جنرال دگلس لوت نینگ فکر و ملاحظه لری هم موجود.
لوت، "افغانستاننی اساسن تنیب آلیشدن اوزاق ایدیک. نیمه قیلیش نی بیلمس ایدیک. قنداغ بیر یوک نینگ آستیگه قالگنیمیزنی بیلمس ایدیک" دیب ایتماقده.
فکرلری آلینگن اداره چیلرنینگ کوپراغی امریکا قوشمه ایالتلری تامانیدن آلیب باریلگن ستراتیژی نینگ ینگلیش ایکن لیگی و اداره چیلرنینگ بونی بیلگنلیکلری لیکن عاموی همجمعیت گه بیان ایتمه گنلیکلری گه دقت قره تماقده لر.
حجتلرده دولت باشلیغی سویه سیدن اورته سویه اداره چیلرگچه عاموی همجمعیت گه بیریلگن معلوماتلرده ساحه ده گی بیلگیلرنینگ ناتوغری انعکاس بیریلگن لیگی اورته گه چیقدی.
2001 – ییلدن بیری افغانستانده 2300 امریکالیک عسکر اولگن 20 مینگ 589 عسکر یره لنگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
